**Ringerike o-lag www.ringerike-o-lag.no**

**Referat fra styremøtet**

**Mandag 10.september, 2018 kl.18.00 – 21.00 i Rudsbakken 11**

**Til stede:** Kristian Kihle (leder), Helge Graffer (Kartutvalget), Anne Guro Nøkleby (Trenings- og rekrutteringsutvalget), Sissel Skovly (Tur-o utvalget),

Stig Melling (Arrangementsutvalget), Brede Gundersen (kasserer) og LiveYtrehus (sekretær).

**SAK 19/18 GODKJENNING AV REFERATET FRA STYREMØTET**

**TORSDAG 15.MARS**

Referatet er godkjent.

**SAK 20/18 INFORMASJON OG REFERATSAKER**

* Invitasjon til workshop i NOF om tur- og mosjonsorientering torsdag 13.september. Kristian spør Morten om han kan tenke seg å dra.
* NOF’s kompetansehelg 17.-18.november. Invitasjon legges ut på hjemmesida og de som er interessert kan tilbys å delta.
* Lagledermøte i BuOK mandag 24.september på Ormåsen. Forslag om at Kari og Kristian drar.
* ROL ved Kristian har i juni, sammen med Fossekallen IL, deltatt på et møte med Fylkesmannen om bruk av Gullerudmarka.

**SAK 21/18 STATUSRAPPORT FRA UTVALGENE**

Arrangementsutvalget

* Verdens orienteringsdag 2018 ble vellykket med rekordstore 1845 deltakere. Vi fikk tilskudd fra NOF på kr 4000,- og vi vant også et tommelkompass i premie. Vi burde planlegge noe eller bedre for å følge opp interessen som VO-dag vekker hos skoleelevene, invitasjon til en konkret trening i nær tid etter. (Tildeling fra NOF var etter søknad om tilskuddsmidler til klubben. Vi søkte også om midler til rekrutteringsarbeidet, og fikk kr 3000,- til det.) Verdens orienteringsdag 2019 er onsdag 15.mai med arrangementsperiode 15.-22.mai.
* Veteranmesterskapet 6.-8.09.2019: Kristian og Unn er løpsledere, Kari og Morten løypeleggere for mellom- og langdistanse, Lars-Inge er løypelegger for sprint og Stig er sekretariatsansvarlig. Kleivstuakartet skal brukes på mellom- og langdistanse, sprinten blir enten på Hvalsmoen eller Helgelandsmoen.
* Unionsmatchen 2018 ble svært vellykket, mange i klubben gjorde en meget god jobb.
* Barbar-o neste år må planlegges i forhold til Veteranmesterskapet.

Kartutvalget

* Kleivstuakartet er nesten ferdig synsfart, skal leveres i februar.
* Aurenhaugen skal leveres 1.desember.
* Tre ungdommer har synfart Vang skole/Haugsbygd ungdomsskole, et område på Vesterntangen og ett på Hvelven.
* Løsning for nedlasting av kart på hjemmesida kommer.
* Ringkollen sør er meldt inn til kommuneplanen slik at det kan søkes om spillemidler. Fra før ligger Ringkollen nord (Glisetra) inne i planen. Begge kan være aktuelle til KM lang/stafett som vi skal arrangere i 2020

Vi hadde en diskusjon om bruk av ulike kartversjoner. Det er positivt at kartene revideres etter hvert som endringer oppdages, men vi må være nøye med å påføre på kartet at det er revidert av Ringerike o-lag og dato for forandringen.

Rekrutterings- og treningsutvalget

* O-teknisk trening er i år fordelt på flere personer. Det har vært vellykka.
* Intensiv trening med fokus på kurveorientering i forbindelse med skolestart, dette var bra.
* Barbar-o må videreføres.
* Sesongavslutning for trening med kveldsmat på Løvlia tirsdag 25.september.
* Nattugla er planlagt med løp tre torsdager seinere i høst.
* Gode tilbakemeldinger på tiltaket månedens løype.

Trim- og tur-o-utvalget

* På grunn av de store snømengdene i år ble starten på tur-o sesongen litt utsatt, og oppslutningen blir antakelig litt lavere enn i fjor.
* Tur-o ville ha innspill på hvilke kart som kan brukes neste år. Kleivstua, Aurenhaugen og Helgelandsmoen ble foreslått.

**SAK 22/18 ØKONOMI**

Brede gikk gjennom økonomien og vi kommenterte noen poster. Vi går mot et overskudd, mye på grunn av gode inntekter på Unionsmatchen.

Det ble snakk om egenandeler og dekning av turer og stafetter, se vedtak SAK 08/2018. Nå tok vi spesielt opp Jukola 2018.

**Vedtak**: På Jukola 2018 dekker vi reise og opphold for Oskar Arnevik etter regning minus en

egenandel på kr 1000,-.

**SAK 23/18 FRA AU**

* Sesongavslutning søndag 28.oktober på Ringkollstua på samme måte som i fjor.

Kari står for avslutning og premiering av Ringerikskarusellen.

Kinogavekort deles ut etter annonserte kriterier.

Innsatspokal deles ut til Stein Aas Sætre for 6.plassen i Hovedløp sprint.

Tusenposterkonkurransen? Anne-Guro sjekker opp om noen har gjort seg fortjent til påskjønnelse.

* Det ble snakk om hvordan orienteringsdekningen i Ringerikes blad har vært i år og hvordan vår mediestrategi er. I følge medieplanen er hjemmesida der vi legger ut aktiviteter offisielt, FB er et supplement der alle og så mange som mulig kan legge ut, og AU skal sørge for at det sendes, gjerne ved å be noen i klubben sende, stoff til Ringerikes blad. Dette siste er ikke godt nok fulgt opp av AU.

**SAK 24/18 EVENTUELT**

LAM-søknad sendes Ringerike idrettsråd innen 23.september.

**Neste møte:** Tirsdag 6.november hos Live

*10.09.18*

*Live Ytrehus*

*referent*